דובוני אכפת לי: ברוכים הבאים לארץ אכפתיה

דובוני אכפת לי: ברוכים הבאים לארץ אכפתיה (באנגלית: Care Bears: Welcome to Care-a-Lot) היא סדרת טלוויזיה אמריקאית בהנפשה ממוחשבת לילדים, מסוגת הרפתקאות ומוזיקה, שמבוססת על זיכיון המדיה "דובוני אכפת לי" שבבעלות American Greetings, כאשר היא נוצרה לציון 30 שנה לו. הסדרה בוימה על ידי ג'ף גורדון, נכתבה על ידי איימי קיטינג רוג'רס, סינדי מורו, צ'ארה קמפנלה ומייק ינק, והופקה על ידי MoonScoop Entertainment ו-American Greetings.

הסדרה שודרה במקור בארצות הברית בערוץ The Hub, כאשר פרק הבכורה שודר ב-2 ביוני 2012 ופרק הסיום שודר ב-8 בדצמבר באותה שנה. בישראל הסדרה שודרה לראשונה בדיבוב לעברית בערוץ הופ! בשנת 2013, ובשנת 2023 שודרה פעם נוספת בערוץ פלא. הסדרה כוללת עונה אחת בעלת 26 פרקים באורך 22 דקות.

הסדרה היא הראשונה בזיכיון שבהנפשה ממוחשבת, אף על פי שיצאו לפניה סרטים של הזיכיון בהנפשה זאת. על בסיס הסדרה, כמו בשאר הסדרות של הזיכיון, נוצר ליין של צעצועים ומוצרים. בשנת 2015 הועלה לנטפליקס ארצות הברית ספין אוף בשם "דובוני אכפת לי ובני דודים", שמציג בנוסף לדמויות בסדרה זו את בני הדודים של דובוני אכפת לי.

 תקציר העלילה 
בארץ אכפתיה, ארץ קסומה שנמצאת בעננים, חיים דובוני אכפת לי מלאי האכפתיות והדאגה. בכל פרק בסדרה, דובוני אכפת לי עוברים הרפתקאות המדגישות מסרים של אכפתיות ושיתוף. בחלק מהפרקים מבקרים ילדים אנושיים מכדור הארץ בארץ אכפתיה, שם הם לוקחים חלק בהרפתקאות עם דובוני אכפת לי ובשיעורים יקרי ערך. במהלך פרקי הסדרה מושמעים שירים על ידי דמויות הסדרה.

 דמויות 
 דב לב טוב (Tenderheart Bear) – הדוב הבכור והחכם ביותר בארץ אכפתיה. הוא יודע מה הילדים צריכים בשביל לחלוק את הרגשות שלהם. יש לו על הבטן סמל של לב אדום.
 לב פלא (Wonderheart Bear) – הדובה הצעירה מבין כל הדובונים. רוצה להיות דובה גדולה כמו כולם. היא סקרנית ותמיד שואלת שאלות. יש לה בובה בצורת ארנב. יש לה על הבטן סמל של לב בתוך לב.
 דב שמחה (Funshine Bear) – פעיל, אתלטי ותחרותי בכל הנוגע לספורט, רכיבה על אופניים, החלקה, גלישה, הליכה וטיול גלישה. שום דבר לא עושה אותו מאושר יותר מאשר להסתובב עם חברים או לצאת הרפתקאות פרוע. יש לו על הבטן סמל של שמש מחייכת צהובה.
 דב קוטר (Grumpy Bear) – אכלן גדול, זעפן, בנאי ומכונאי. יש לו על הבטן סמל של ענן שמוריד גשם ולבבות.
 דובונית חייכנית (Cheer Bear) – הדובה המאושרת ביותר בארץ אכפתיה. מעודדת את כולם, ומפיצה שמחה. לעיתים קרובות היא מטפלת בגינה שלה. יש לה על הבטן סמל של קשת בענן.
 דובונית הרמוניה (Harmony Bear) – שרה ומנגנת בכל מכשיר. היא מעודדת את הדובים האחרים בעזרת מוזיקה. יש לה על הבטן סמל של פרח עם עלי כותרת שונים.
 דובונית שיתופית (Share Bear) – דובה דואגת, שאוהבת לשתף את חבריה בכל דבר. אוהבות להכין מאפים לכולם. יש לה על הבטן סמל של שתי סוכריות על מקל בצורת לב.
 דובונית חולמנית (Sweet Dreams Bear) – דובה בעלת היכולת לשלוח חלומות מתוקים לכל הדובים בארץ אכפתיה. יש לה על הבטן סמל של חצי ירח ורוד שמעליו ענן וסביבו כוכבים.
 שובבן (King Beastly) – חיה שובבה ושחצנית ביותר שלובשת כתר. הוא אוהב לגרום לצרות.

 מדבבים 
הדיבוב העברי בוים על ידי גדי לוי, והופק על ידי אסנת סדן וגלי נשר.
שם הדמותמדבב/ת באנגליתמדבב/ת בעבריתדב לב טובדייוויד לודגאמנון וולףלב פלאמיכאלה דיןשחר קדושדב שמחהמייקל סינטרניקלאסדור סרוגודב קוטרדאג ארהולץגדי לוידובונית חייכניתפאטי מטסוןטליה ברקאידובונית הרמוניהנאיו וואלאסדקלה הדרדובונית שיתופיתסטפני ששרונה בקרמןדובונית חולמניתאוליביה האקאילנית גרשוןשובבוןדאג ארהולץגילן שחף
בנוסף דיבבו בדיבוב עברי גל סרי ולורן סביר.

 סרט 
ב-6 באוגוסט 2013 יצא לסדרה סרט בשם "Care Bears: A Belly Badge for Wonderheart" (בתרגום חופשי לעברית: "דובוני אכפת לי: סמל הבטן של לב פלא") באורך 65 דקות. בסרט אין עלילה חדשה, אלא לקט של פרקים בהן מופיעה לב פלא. הסרט לא דובב לעברית.

 קישורים חיצוניים 



 האתר הרשמי של הסדרה בעברית, באתר ערוץ הופ!

קטגוריה:ערוץ הופ!: תוכניות רכש
קטגוריה:דובוני אכפת לי
קטגוריה:סדרות הנפשה אמריקאיות
קטגוריה:סדרות הנפשה ממוחשבת
קטגוריה:סדרות טלוויזיה אמריקאיות לילדים
קטגוריה:ליונסגייט: סדרות טלוויזיה
קטגוריה:תוכניות טלוויזיה באנגלית
קטגוריה:ערוץ פלא: סדרות
קטגוריה:סדרות טלוויזיה אמריקאיות שעלו לשידור בשנת 2012